Մոլդովայի Հանրապետության ազգային դատափորձագիտական ինստիտուտի տնօրեն Օլգա Կատառագայի և Ղազախստանի Հանրապետության արդարադատության նախարարության դատափորձագիտական կենտրոնի դատական փորձաքննությունների վերահսկման և համակարգման վարչության ղեկավար ժյումաբայևա Բակիտգուլի հետ քննարկման ընթացքում ձեռք են բերվել պայմանավորվածություններ փորձագիտության բնագավառին առնչվող տեղեկատվական նյութերով հետագայում փոխանակվելու, ինչպես նաև փորձագետների միջև գործնական կապեր ձևավորելու և համագործակցության վերաբերյալ: Ուկրաինայի Հանրապետության արդարադատության նախարարությանը կից մտավոր սեփականության դատական փորձաքննությունների գիտական և գիտահետազոտական կենտրոնի տնօրեն Վլադիսլավ Ֆեդորռենկոյի հետ քննարկվել են մի շարք հարցեր փորձաքննությունների տվյալ բնագավառին վերաբերող ոչ նյութական ակտիվների գնահատման մեթոդների և այլ հարցերի հետ կապված՝ «Փորձաքննությունների ազգային բյուրո» ՊՈԱԿ-ում տվյալ տեսակի փորձաքննությունների իրականացման շրջանակների ընդլայնման, ինչպես նաև խորացված համագործակցության ծավալման համար: